**EXPUNERE DE MOTIVE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Secţiunea 1**  **Titlul proiectului de act normativ: Lege privind evaluarea și gestionarea zgomotului ambiant** | | | | | | | | |
| **Secţiunea a 2-a**  **Motivul emiterii actului normativ** | | | | | | | | |
| 1. Descrierea situaţiei actuale | | La nivelul Uniunii Europene evaluarea și gestionarea zgomotului ambiant sunt reglementate prin Directiva 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental și Directiva (UE) 2015/996 a Comisiei din 19 mai 2015 de stabilire a unor metode comune de evaluare a zgomotului, în conformitate cu Directiva 2002/49/CE a Parlamentului European și a Consiliului .  Directiva 2002/49/CE stabilește obligativitate statelor membre UE de a evalua și gestiona zgomotul ambiant prin realizarea periodică de hărți strategice de zgomot și planuri de acțiune pentru patru surse de zgomot: traficul rutier, traficul feroviar, traficul aerian și activitățile portuare precum și cele industriale prevăzute în anexa nr. 1 la Legea nr. 278/2013 privind emisiile industriale, cu modificările și completările ulterioare.  Directiva (UE) 2015/996 instituie obligativitatea utilizării unei metode comune de evaluare a zgomotului la nivelul UE începând cu data de 01.01.2019, prin înlocuirea în acest sens a anexei nr. 2 din Directiva 2002/49/CE.  Directiva 2002/49/CE este transpusă în legislația națională prin Hotărârea Guvernului nr. 321/2005 privind evaluarea și gestionarea zgomotului ambiant, republicată, cu modificările și completările ulterioare.  În conformitate cu art. 2 alin. (1) din Directiva (UE) 2015/996, statele membre asigură intrarea în vigoare a actelor cu putere de lege și a actelor administrative necesare pentru a se conforma acestei directive până cel târziu la 31 decembrie 2018.  Având în vedere obligațiile ce revin României, în calitate de stat membru al Uniunii Europene, în ceea ce privește asigurarea transpunerii și implementării corecte și integrale a acquis-ului Uniunii Europene, a fost elaborat prezentul proiect de lege. | | | | | | |
| 11. În cazul proiectelor de acte normative care transpun legislația comunitară sau creează cadrul pentru aplicarea directă a acesteia, se vor specifica doar actele comunitare în cauză, însoţite de elementele de identificare ale acestora. | | Prezenta lege transpune prevederile Directivei 2002/49/CE și ale anexei Directivei (UE) 2015/996. | | | | | | |
| 2. Schimbări preconizate | | Proiectul de lege are drept scop transpunerea în legislația națională a prevederilor anexei Directivei (UE) 2015/996.  Deoarece această anexă înlocuiește în întregime anexa nr. 2 din Directiva 2002/49/CE, pentru crearea unui cadru legislativ unitar este necesar ca odată cu transpunerea acesteia în legislația națională prin acest proiect de lege, să se transpună din nou în legislația națională și Directiva 2002/49/CE .  Astfel, proiectul de Lege transpune în legislația națională varianta consolidată a Directivei 2002/49/CE.  Anexa Directivei (UE) 2015/996, initulată: “Metode de evaluare pentru determinarea indicatorilor de zgomot”, reprezintă o componentă tehnică și are ponderea cea mai mare din conținutul directivei.  Proiectul de lege cuprinde prevederile corespunzătoare Directivei 2002/49/CE și ale anexei Directivei (UE) 2015/996, în care sunt stabilite: domeniul de aplicare, obligațiile de raportare / elaborare / aprobare ale hărților strategice de zgomot și planurilor de acțiune care cad în sarcina diferitelor autorități, dispoziții privind abrogarea Hotărârii Guvernului nr. 321/2005, republicată, cu modificările și completările ulterioare, precum și a legislației subsecvente acesteia, termenele pentru elaborarea unei legislații subsecvente proiectului de lege, aglomerările pentru care se aplică proiectul de lege, precum și contravenții.  Astfel proiectul de Lege înlocuiește legislația existentă în domeniul evaluării și gestionării zgomotului, respectiv Hotărârea Guvernului nr. 321/2005, republicată, cu modificările și completările ulterioare.  Față de Hotărârea Guvernului nr. 321/2005, republicată, cu modificările și completările ulterioare, care reprezintă actuala legislație de transpunere a Directivei 2002/49/CE, proiectul de lege aduce următoarele schimbări în scopul îmbunătățirii clarității legislative:   1. Schimbări în vederea clarificării conceptelor de refacere și revizuire a hărților strategice de zgomot și de reevaluare și revizuire a planurilor de acțiune, necesare tocmai pentru a se putea face diferențierea între acestea:  * detalierea refacerii hărților strategice de zgomot la art. 17 și art. 23 din proiectul de lege; * detalierea revizuirii hărților strategice de zgomot la art. 18-20 din proiectul de lege; * detalierea reevaluării planurilor de acțiune la art. 25 și art. 27-28 și art. 31 din proiectul de lege; * detalierea revizuirii planurilor de acțiune la art. 26, art. 28 și art. 31 din proiectul de lege;  1. Schimbări în vederea eficientizării responsabilităților autorităților administrației publice și ale opertatorilor economici care realizează cartarea zgomotului, hărțile strategice de zgomot și planurile de acțiune, în vederea creșterii calității acestora precum și a alinierii cu prevederile Directivei 2007/2/CE a Parlamentului European și a Consiliului din 14 martie 2007 de instituirea a unei infrastructuri pentru informații spațiale în comunitatea Europeană INSPIRE:  * introducerea obligației dezvoltării de baze de date GIS și de întreținere și reactualizare a acestora la art. 38-39 și art. 56 din proiectul de lege; * specificarea sursei de zgomot pentru care fiecare operator economic sau autoritate publică are obligația realizării cartării zgomotului, precum și a hărților strategice de zgomot și a planurilor de acțiune la art. 38-39 din proiectul de lege; * transmiterea de către autoritățile administrației publice către autorităție pentru protecția mediului a zonelor liniștite la art. 42 din proiectul de lege; * detalierea surselor de zgomot pentru care se transmit hărțile strategice de zgomot și planurile de acțiune către autoritățile pentru protecția mediului, la art. 43-44 din proiectul de lege, în funcție de care operator economic sau autoritate publică le realizează, astfel încât pentru traficul rutier, feroviar și aeroportuar precum și pentru porturi, pentru care hărțile strategice de zgomot și planurile de acțiune se realizează de operatori economici cu statut de companie națională, hărțile strategice de zgomot să fie transmise autorității pentru protecția mediului la nivel național, iar hărțile strategice de zgomot care se elaborează de către autoritățile administrației publice locale, adică pentru: traficul rutier și aerian și pentru instalațiile industriale prevăzute în anexa nr. 1 la Legea nr. 278/2013, cu modificările și completările ulterioare, aflate în interiorul aglomerărilor, acestea să fie transmise la autoritățile pentru protecția mediului de la nivel județean; * stabilirea faptului că măsurile de reducere și gestionarea zgomotului conținute în planurile de acțiune să țină seama și de Regulamentul (UE) nr. 598/2014 al Parlamentului European și al Consiliului din 16 aprilie 2014 de stabilire a normelor și a procedurilor cu privire la introducerea restricțiilor de operare referitoare la zgomot pe aeroporturile din Uniune în cadrul unei abordări echilibrate și de abrogare a Directivei 2002/30/CE, în cazul aeroporturilor principale, la art. 49 din proiectul de lege, deoarece regulamentul se aplică numai acestora; * stabilirea faptului că reprezentanți ai autorității administrației publice locale însoțiți de reprezentanții autorității publice pentru protecția mediului cu competență de monitorizare să realizeze măsurătorile acustice care trebuie realizate pentru utilizarea acestora la elaborarea hărților strategice de zgomot sau a planurilor de acțiune în cazul instalațiile industriale prevăzute în anexa nr. 1 la Legea nr. 278/2013, cu modificările și completările ulterioare, aflate în interiorul aglomerărilor, * la art. 53 din proiectul de lege; * detalierea datelor oficiale care trebuie utilizate la realizarea hărților strategice de zgomot la art. 55 din proiectul de lege; * specificarea hărților strategice de zgomot și a planurilor de acțiune care se aprobă prin hotărâri ale consiliilor judeţene, consiliilor locale sau, după caz, a Consiliului General al Municipiului Bucureşti, la art. 60-64 din proiectul de lege; * specificarea hărților strategice de zgomot și a planurilor de acțiune care se aprobă prin ordin al conducătorului autorităţii centrale pentru transporturi, la art. 65-70 din proiectul de lege.  1. Schimbări în vederea eficientizării responsabilităților autorităților publice pentru protecția mediului:  * introducerea unei responsabilități noi aferente autorității publice centrale pentru protecția mediului privind organizarea unei baze de date și a serviciilor aferente în format geospatial, în domeniul evaluării și gestionării zgomotului ambiant, cu respectarea normelor de aplicare a Directivei 2007/2/CE, la art. 71 alin. (10) din proiectul de lege; * introducerea unei responsabilități noi aferente autorității publice pentru protecția mediului de la nivel național, și anume de a sprijinii autoritatea administrației publice centrale pentru protecția mediului la solicitarea acesteia în activitatea de elaborare a rapoartelor care se transmit către Comisia Europeană aferente hărților strategice de zgomot și planurilor de acțiune la art. 72 alin. (9) din proiectul de lege; * eliminarea din sarcina autorității publice pentru protecția mediului de la nivel national a responsabilității urmăririi stadiului implementării măsurilor din planurile de acțiune și introducerea la art. art. 74 alin. (1) din proiectul de lege a acestei responsabilități în sarcina Gărzii Naționale de Mediu, aceasta având competența de monitorizare și control conform legislației în vigoare; * simplificarea responsabilităților autorităților publice pentru protecția mediului din teritoriu; * introducerea unor responsabilități ale Gărzii Naționale de Mediu la art. 74 din proiectul de lege; * atribuțiile comisiilor de evaluare și analizare a hărților strategice de zgomot și a planurilor de acțiune să se realizeze prin Ordin al conducătorului autorității publice centrale pentru protecția mediului.  1. Schimbări în vederea introducerii unor responsabilități în sarcina autorității publice centrale pentru transporturi și ale autorităților aflate în subordinea, sub autoritata sau în coordonarea acesteia, necesare în vederea implementării eficiente a prevederilor proiectului de lege:  * introducerea la art. 75-80 din proiectul de lege a unor responabilități pentru: Ministerul Transporturilor, Compania Națională ”Aeroporturi București” SA, Compania Națională de Căi Ferate “CFR” SA, Compania Națională de Administrare a Infrastructurii Rutiere SA, **Compania Națională "Administratia Porturilor Maritime" S.A. Constanța, Compania Națională “Adminstrația Porturilor Dunării Maritime” SA și** R.A. ROMATSA„Administraţia Română a Serviciilor de Trafic Aerian.  1. Armonizarea contravenților în funcție de conținutul proiectului de lege:   Contravențiile sancționează nerealizarea unor obligații ale României ca stat membru UE, și anume:   * netransmiterea hărților strategice de zgomot și a planurilor de acțiune în termen; * nerealizarea informării publice; * nealizarea consultării publice la elaborarea planurilor de acțiune; * netransmiterea unor informații către autoritatea publică centrală pentru protecția mediului, care sunt necesare pentru îndeplinirea obligaţiilor ce revin României în calitate de stat membru al Uniunii Europene, ce decurg din implementarea proiecului de lege; * nerealizarea unor anumite obligații de către operatorii economici și autoritățile adminsitrației publice locale care sunt necesare în vederea implementării proiectului de lege. | | | | | | |
| . | | Nu este cazul | | | | | | |
| **Secţiunea a 3-a**  **Impactul socio-economic al proiectului de act normativ** | | | | | | | | |
| 1.Impact macro-economic | | Proiectul de act normativ nu se referă la acest subiect | | | | | | |
| 11. Impactul asupra mediului concurenţial şi domeniului ajutoarelor de stat. | | Proiectul de act normativ nu se referă la acest subiect | | | | | | |
| 2.Impact asupra mediului de afaceri | | Proiectul de act normativ nu se referă la acest subiect | | | | | | |
| 21. Impactul asupra sarcinilor administrative | | Proiectul de act normativ nu se referă la acest subiect | | | | | | |
| 22. Impactul asupra întreprinderilor mici şi mijlocii | | Proiectul de act normativ nu se referă la acest subiect | | | | | | |
| 3. Impact social | | Proiectul de act normativ nu se referă la acest subiect | | | | | | |
| 4. Impact asupra mediului | | Este de așteptat ca noul act normativ, prin modificările aduse față de precedenta legislație să contribuie la o mai bună evaluare și gestionare a zgomotului ambiant. | | | | | | |
| 5. Alte informaţii | | Nu este cazul | | | | | | |
| **Secţiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | | | |
| - mii lei - | | | | | | | | |
| Indicatori | Anul curent | | | Următorii patru ani | | | | Media pe cinci ani |
| **1** | **2** | | | **3** | **4** | **5** | **6** | **7** |
| 1. Modificări ale veniturilor bugetare, plus/minus, din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări | Proiectul de act normativ nu se referă la acest subiect | | |  |  |  |  |  |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii | Proiectul de act normativ nu se referă la acest subiect | | |  |  |  |  |  |
| 3. Impact financiar, plus/minus, din care:  a) buget de stat  b) bugete locale | Proiectul de act normativ nu se referă la acest subiect | | |  |  |  |  |  |
| 4. Propuneri pentru acoperirea creșterii cheltuielilor bugetare | Proiectul de act normativ nu se referă la acest subiect | | |  |  |  |  |  |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect | | |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect | | |  |  |  |  |  |
| 7. Alte informaţii: Prezentul proiect de act normativ nu are impact financiar asupra bugetului general consolidat. | | | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | | | a) acte normative în vigoare care vor fi modificate sau abrogate, ca urmare a intrării în vigoare a proiectului de act normativ:   * Hotărârea Guvernului nr. 321/2005 privind evaluarea și gestionarea zgomotului ambiant, republicată, cu modificările și completările ulterioare, se abrogă; * Ordinul ministrului mediului şi schimbărilor climatice şi ministrului sănătăţii nr. 1311/861/2013 privind înfiinţarea comisiilor pentru verificarea criteriilor utilizate la elaborarea planurilor de acţiune şi analizarea acestora, precum şi pentru aprobarea componenţei şi a regulamentului de organizare şi funcţionare ale acestora, se abrogă; * [**Ordinul ministrului mediului şi dezvoltării durabile, ministrului transporturilor, ministrului sănătăţii publice şi ministrului internelor şi reformei administrative nr. 152/558/1119/532/2008**](http://www.mmediu.ro/app/webroot/uploads/files/M.Of_nr_0531_20080715.pdf)pentru aprobarea Ghidului privind adoptarea valorilor- limită şi a modului de aplicare a acestora atunci când se elaborează planurile de acţiune, pentru indicatorii Lzsn şi Lnoapte în cazul zgomotului produs de traficul rutier pe drumurile principale şi în aglomerări, traficul feroviar pe căile ferate principale şi în aglomerări, traficul aerian pe aeroporturile mari şi/sau urbane şi pentru zgomotul produs în zonele de aglomerări unde se desfaşoară activităţi industriale prevazute în anexa nr. 1 la Ordonanța de urgență a Guvernului nr. 152/2005 privind prevenirea şi controlul integrat al poluării, aprobată cu modificări şi completări prin Legea nr. 84/2006, se abrogă; * [**Ordinul ministrului mediului şi gospodăririi apelor, ministrului transporturilor, construcţiilor şi turismului, ministrului sănătăţii publice şi ministrului administraţiei şi internelor nr. 678/1344/915/1397/2006**](http://www.mmediu.ro/app/webroot/uploads/files/0730bis.pdf) pentru aprobarea Ghidului privind metodele interimare de calcul a indicatorilor de zgomot pentru zgomotul produs de activităţile din zonele industriale, de traficul rutier, feroviar şi aerian din vecinătatea aeroporturilor, se abrogă; * [**Ordinul ministrului mediului şi dezvoltării durabile nr. 1830/2007**](http://www.mmediu.ro/app/webroot/uploads/files/2012-02-24_M.Of_nr_864bis_2007.pdf) pentru aprobarea Ghidului privind realizarea, analizarea şi evaluarea hărţilor strategice de zgomot, se abrogă; * Ordinul ministrului mediului şi dezvoltării durabile nr. 465/2013 pentru aprobarea structurii componeneţei comisiilor care se înfiinţează în cadrul autorităţilor publice pentru protecţia mediului în vederea analizării şi evaluării hărţilor strategice de zgomot și a rapoartelor aferente acestora, se abrogă; * Ordinul ministrului mediului şi schimbărilor climatice nr. 673/2013, pentru aprobarea componenţei şi regulamentului de organizare şi funcţionare a comisiilor înfiinţate în cadrul autorităţilor publice pentru protecţia mediului în vederea analizării şi evaluării hărţilor strategice de zgomot şi a rapoartelor aferente acestora, cu modificările și completărilr ulterioare, se abrogă. * Ordinul ministrului transporturilor, construcţiilor şi turismului nr. 1.258/2005 pentru stabilirea unităţilor responsabile cu cartarea zgomotului pentru căile ferate, drumurile, porturile din interiorul aglomerărilor şi aeroporturile, aflate în administrarea lor, elaborarea hărţilor strategice de zgomot şi a planurilor de acţiune aferente acestora, din domeniul propriu de activitate, cu modificările ulterioare, se abrogă.   b) acte normative ce urmează a fi elaborate în vederea implementării noilor dispoziţii.   * Modificarea și completarea anexelor nr. 1-6 prin hotărâre a Guvernului României, la inițiativa autorității centrale pentru protecția mediului; * Actualizarea anexei nr. 7 prin hotărâre a Guvernului României, din 4 în 4 ani față de termenul de referință de 30 iunie 2017, la inițiativa autorității centrale pentru protecția mediului; * Ordin al conducătorului autorităţii publice centrale pentru protecţia mediului pentru stabilirea amplasamentelor industriale în care se desfăşoară activităţi potrivit anexei nr. 1 la Legea nr. 278/2013, cu modificările și completările ulterioare, precum și drumurile principale aflate în administrarea autorităților administrației publice locale, pentru care există obligația realizării hărților strategice de zgomot și a planurilor de acțiune; * Ordin comun al autorității publice centrale pentru protecția mediului și al conducătorului autorității administrației publice centrale pentru transporturi pentru stabilirea aeroporturilor urbane aflate în interiorul aglomerărilor sau care deși se află poziționate în afara aglomerărilor, au o activitate aeroportuară care influentează nivelurile de zgomot din interiorul aglomerărilor, pentru care există obligația realizării hărților strategice de zgomot și a planurilor de acțiune; * Ordin comun al conducătorului autorității administrației publice centrale pentru transporturi și al conducătorului autorității administrației publice centrale pentru protecția mediului pentru stabilirea drumurilor principale, căilor ferate principale, aeroporturilor principale și porturilor, aflate în administrarea Companiei Naționale de Administrare a Infrastructurii Rutiere SA, Companiei Naționale de Căi Ferate CFR SA, Companiei Naționale de Aeroporturi București” SA, C**ompaniei Naționale "Administrația Porturilor Maritime" S.A. Constanța și Companiei Naționale “Adminstrația Porturilor Dunării Maritime” SA;** * Ordin al conducătorului autorităţii publice centrale pentru protecţia mediului pentru aprobarea comisiilor de evaluare a hărților strategice de zgomot de la nivelul autorităților pentru protecția mediului și regulamentul de funcționare și organizare a acestora; * Ordin al conducătorului autorităţii publice centrale pentru protecţia mediului pentru aprobarea comisiilor de evaluare a planurilor de acțiune la nivelul autorităților pentru protecția mediului și regulamentul de funcționare și organizare a acestora; * Ordin al conducătorului autorităţii publice centrale pentru protecţia mediului pentru aprobarea valorilor limită pentru indicatorii Lzsn și Lnoapte, și dacă este cazul pentru indicatorii Lzi și Lseară; * Ordin al conducătorului autorităţii publice centrale pentru protecţia mediului pentru aprobarea ghidului de evaluare al hărților strategice de zgomot și al planurilor de acțiune; * Ordin al conducătorului autorităţii publice centrale pentru protecţia mediului pentru aprobarea ghidului de realizare a hărților strategice de zgomot; * Ordin al conducătorului autorităţii publice centrale pentru protecţia mediului pentru aprobarea ghidului de elaborare a planurilor de acțiune; * Ordin al conducătorului autorității centrale pentru transporturi pentru aprobarea datelor aferente hărților strategice de zgomot realizate de către Compania Națională de Administrare a Infrastructurii Rutiere SA, Compania Națională de Căi Ferate CFR SA, Compania Națională de Aeroporturi București” SA, C**ompania Națională "Administrația Porturilor Maritime" S.A. Constanța și Compania Națională “Adminstrația Porturilor Dunării Maritime” SA;** * Ordin al conducătorului autorității centrale pentru transporturi penru aprobarea planurilor de acțiune realizate de către Compania Națională de Administrare a Infrastructurii Rutiere SA, Compania Națională de Căi Ferate CFR SA, Compania Națională de Aeroporturi București” SA, C**ompania Națională "Administrația Porturilor Maritime" S.A. Constanța și Compania Națională “Adminstrația Porturilor Dunării Maritime” SA.** | | | | | |
| 11. Compatibilitatea proiectului de act normativ cu legislaţia în domeniul achiziţiilor publice:  a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;  b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante. | | | Proiectul de act normativ nu se referă la acest subiect. | | | | | |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | | Prezentul proiect de lege transpune în totalitate, prevederile Directivei 2002/49/CE și ale anexei Directivei (UE) 2015/996. | | | | | |
| 3. Măsuri normative necesare aplicării directe a actelor normative comunitare | | | Ordin al conducătorului autorităţii publice centrale pentru protecţia mediului pentru aprobarea apendicelor A-I ai anexei Directivei (UE) 2015/996. | | | | | |
| 4. Hotărâri ale Curţii de Justiţie a Uniunii Europene | | | Proiectul de act normativ nu se referă la acest subiect | | | | | |
| 5. Alte acte normative şi sau documente internaţionale din care decurg angajamente | | | Proiectul de act normativ nu se referă la acest subiect | | | | | |
| 6. Alte informaţii | | | Nu au fost identificate | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | |
| 1. Informaţii privind procesul de consultare cu organizaţiile neguvernamentale, institute de cercetare şi alte organisme implicate | | | Proiectul de act normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ | | | Proiectul de act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | Proiectul de act normativ a fost transmis pentru consultare structurilor asociative ale autorităților administrației publice locale, în conformitate cu prevederile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**.** | | | | | |
| 4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente | | | Proiectul de act normativ nu se referă la acest subiect. | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Proiectul de act normativ a fost avizat favorabil de către Consiliul Legislativ. | | | | | |
| 6. Alte informaţii | | | Nu au fost identificate | | | | | |
| **Secţiunea a 7-a**  **Activităţi de informare publică privind elaborarea şi implementarea proiectului de act normativ** | | | | | | | | |
| 1. Informarea societăţii civile cu privire la necesitatea elaborării proiectului de act normativ | | | În procesul de elaborare a prezentului proiect de act normativ au fost respectate regulile procedurale aplicabile pentru asigurarea transparenţei decizionale, prevăzute de Legea nr.52/2003 privind transparenţa decizională în administraţia publică, republicată. Proiectul de act normativ a fost supus comentariilor publicului prin publicarea pe pagina de internet a Ministerului Mediului, în data de............... | | | | | |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | Proiectul de act normativ nu se referă la acest subiect. | | | | | |
| 3. Alte informaţii | | | Nu au fost identificate | | | | | |
| **Secţiunea a 8-a**  **Măsuri de implementare** | | |  | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | | | Punerea în aplicare a prevederilor legii se va realiza prin autorităţile publice pentru protecţia mediului existente, unele autorități ale adminsitrației publice locale, autoritatea publică centrală pentru transporturi, Compania Națională de Administrare a Infrastructurii Rutiere SA, Compania Națională de Căi Ferate CFR SA, Compania Națională de Aeroporturi București” SA, C**ompania Națională "Administrația Porturilor Maritime" S.A. Constanța și Compania Națională “Adminstrația Porturilor Dunării Maritime” SA și** R.A. ROMATSA Administraţia Română a Serviciilor de Trafic Aerian, după caz.  Implementarea prevederilor legii elaborate nu conduce la înfiinţarea de instituţii sau organisme noi şi nici la modificarea structurii instituţiilor existente. | | | | | |
| 2. Alte informaţii | | | Nu au fost identificate | | | | | |

Pentru considerentele de mai sus, a fost elaborat proiectul de **Lege privind evaluarea și gestionarea zgomotului ambiant** care în forma prezentată a fost avizat de ministerele interesate şi de Consiliul Legislativ, drept pentru care îl supunem spre adoptare.

**VICEPRIM-MINISTRU**

**MINISTRUL MEDIULUI**

**GRAȚIELA LEOCADIA GAVRILESCU**

**Avizăm favorabil:**

**VICEPRIM-MINISTRU, MINISTRUL TRANSPORTURILOR**

**MINISTRUL DEZVOLTĂRII REGIONALE ȘI Lucian ȘOVA**

**ADMINISTRAȚIEI PUBLICE**

**Paul STĂNESCU**

**MINISTRUL SĂNĂTĂȚII MINISTRUL DELEGAT PENTRU**

**AFACERI EUROPENE**

**Sorina PINTEA Victor NEGRESCU**

**MINISTRUL AFACERILOR EXTERNE MINISTRUL JUSTIŢIEI**

**Teodor-Viorel MELEȘCANU Tudorel TOADER**